b"\n_START_ARTICLE_\nBotond\n_START_SECTION_\nBiografia\n_START_PARAGRAPH_\nLa tradici\xc3\xb3 a la Cr\xc3\xb2nica Il\xc2\xb7lustrada Hongaresa estableix que el 907 la naci\xc3\xb3 hongaresa va escollir-lo, a ell i els l\xc3\xadders L\xc3\xa9l i Bulcs\xc3\xba como tutors del jove pr\xc3\xadncep Zolt\xc3\xa1n despr\xc3\xa9s de la mort del seu pare, el Gran Pr\xc3\xadncep \xc3\x81rp\xc3\xa1d. Els tres tutors foren coneguts per aconseguir una gran vict\xc3\xb2ria sobre les forces germ\xc3\xa0niques despr\xc3\xa9s de tres dies de combat. Poc temps despr\xc3\xa9s, aquests tres mateixos caps hongaresos tamb\xc3\xa9 aconseguiren una vict\xc3\xb2ria a la campanya militar dels hongaresos contra els germans l'any 945._NEWLINE_Segons la tradici\xc3\xb3, el 10 d'agost del 955, Botond s'adon\xc3\xa0 de la terrible derrota patida pels hongaresos a la Batalla de Lechfeld mentre lluitava al camp, al riu Meno, a territoris germ\xc3\xa0nics. Despr\xc3\xa9s de saber-ho, com a repres\xc3\xa0lia Botond sort\xc3\xad victori\xc3\xb3s sobre els germans i com a venjan\xc3\xa7a execut\xc3\xa0 els presos de guerra._NEWLINE_Despr\xc3\xa9s de la derrota a occident, els hongaresos comen\xc3\xa7aren a fer incursions cap a orient, intentant sotmetre les regions frontereres de l'Imperi Bizant\xc3\xad. Segons les llegendes hongareses, el cap hongar\xc3\xa8s Apor i Botond viatjaren cap a l'any 960 a Constantinoble, exigint un impost de guerra a l'emperador bizant\xc3\xad (el qual probablement per les dates devia ser Rom\xc3\xa0 II). Despr\xc3\xa9s que ambd\xc3\xb3s ex\xc3\xa8rcits s'enfrontessin, els hongaresos i els bizantins varen decidir que per evitar un vessament de sang innecessari, organitzarien un duel amb el millor guerrer de cada b\xc3\xa0ndol._NEWLINE_Un enorme gegant grec fou escollit per lluitar pels bizantins, mentre Botond, m\xc3\xa9s aviat petit, representava els hongaresos. Tanmateix, a la vista de grecs i hongaresos, Botond abat\xc3\xa9 el gegant i amb la seva batolla obr\xc3\xad un forat al portal bizant\xc3\xad de la ciutat, intimidant el propi emperador. L'esdeveniment conclogu\xc3\xa9 amb el pagament de l'impost als hongaresos._NEWLINE_Segons la tradici\xc3\xb3 hongaresa, Botond va morir en territori hongar\xc3\xa8s a la regi\xc3\xb3 de N\xc3\xb3gr\xc3\xa1d i fou enterrat a Ver\xc5\x91ce, on actualment es troba el castell de Migazzi."